Tipp oli poeginud 6 a järjest ja tal jäi aasta vahele, kuid nn dominantse emasena võttis Tipp Teele pojad endale. Piima tal polnud ja 2 Teele poega viidi Ljusja-nimelisele kassile kasulasteks. Kass võttis nad oma poja kõrvale rõõmuga ning kuigi kiiresti kasvanud ilvesepojad sõtkusid ta kõhu oma käppadega veriseks, imetas ta neid nii hästi, et nad ei vajanud kaua lisatoitu. Paksu, kuid püsimatu isase ilvesepoja kireks oli võrest üles ronimine. 21. septembril kukkus ta kõrgelt selili ja karjus valust, kuid ronis uuesti üles, kukkus maha ja ta pandi sisemiste vigastuste tõttu magama. Kuuldes kasupoja kisa, ründas kass kinnist ust ja leinas ilvesepoega mitu päeva.